stanford-oval/wikipedia huggingface dataset:
חיים אריה לייבוש הורוביץ

ערך זה עוסק ברבה של קרקוב ומחבר שו"ת "חיי אריה" ועוד. אם התכוונתם לרבה של סטאניסלב ומחבר שו"ת "הרי בשמים", ראו .
| --- | --- |

 לידה:  יוני 1851 ח' בסיוון ה'תרי"א ברודי האימפריה האוסטרו-הונגרית האימפריה האוסטרו-הונגרית
 פטירה:  20 בנובמבר 1904 (בגיל 53) י"ב בכסלו ה'תרס"ה קרקוב
 מקום קבורה:  בית הקברות החדש בקרקוב
 מדינה:  האימפריה האוסטרו-הונגרית
 מקום מגורים:  ז'ולקייב, קרקוב
 מקום פעילות:  גליציה
 תקופת הפעילות:  סוף המאה ה-19 – תחילת המאה ה-20
 השתייכות:  יהדות אורתודוקסית
 תחומי עיסוק:  רבנות
 רבותיו:  סבו רבי משולם ישכר הורוביץ
 תלמידיו:  רבי משה שמואל בלייכר
 בני דורו:  רבי יעקב ויידנפלד, רבי עקיבא קורניצר, רבי יצחק יהודה שמלקיש
 חיבוריו:  חיי אריה, תקון עירובין, מודעה רבה
 בת זוג:  צפורה בת מיכאל ציפרס
 אב:  רבי שאול הורוביץ
 אם:  רבקה נכדת רבי אלכסנדר סנדר מרגליות
 צאצאים:  בנו רבי צבי הירש הורוביץ
 
 חתימה:  
רבי חיים אריה לייבוש הלוי איש הורוביץ (בכתיב ארכאי: הורוויץ; ח' בסיוון ה'תרי"א – י"ב בכסלו ה'תרס"ה), רב בקהילות קרקוב וז'ולקייב תוך מחלוקת עם החסידים המקומיים. תלמיד חכם בעל השכלה כללית והשקפה מתונה, התיר את הטלטול ברשות הרבים בקרקוב תוך פולמוס הלכתי עם רבים מרבני דורו. והיה פעיל בעסקי ציבור. מחבר שו"ת "חיי אריה".
עמד בראש אספת הרבנים העולמית שהתכנסה בקרקוב באב ה'תרס"ג, אך נטען כי הכשיל אותה עקב חששו מרפורמות דתיות שהיא עלולה לקדם.
ביוגרפיה

נולד בברודי לרבי שאול הורוביץ רבה של טיסמניץ, בנו של רבי משולם ישכר הורוביץ מסטניסלב, ולרבקה שהייתה נכדת רבי אלכסנדר סנדר מרגליות. היה תלמידו של סבו רבי משולם ישכר. בצעירותו רכש גם השכלה כללית מלבד בקיאות בש"ס ופוסקים. נחשב לנואם בעל כושר רטורי.
בא' בטבת תרכ"ח נשא את צפורה בת מיכאל ציפרס מראשי הקהילה היהודית בקרקוב. לאחר נישואיו התגורר בקרקוב, והיה מזכירו של רב העיר רבי שמעון סופר.
בשנת תרל"ז ייסד בקרקוב תלמוד תורה כללי, בו למדו גם לימודי חול בניגוד למקובל בקהילות היהודיות עד אז, בכדי שאלו המעוניינים בלמודים אלו, לא יאלצו ללמוד בבתי ספר פולניים. יוזמה זו נתקלה בהתנגדות חזקה מצד השמרנים בקהילה. שכר הלימוד בתלמוד תורה זה היה גבוה, ולמדו בו בני עשירים. המנהל הפדגוגי היה מרקוס וינטר, מתלמידי החתם סופר, ומספר התלמידים בו הגיע לכ-150 תלמידים. המוסד התקיים זמן קצר ונסגר כשרבי חיים לייבוש עזב את העיר.
בשנת תרל"ט נפטר רבה של ז'ולקייב, רבי יצחק שמשון הורוביץ-מייזלש, ורבי חיים לייבוש נבחר לממלא מקומו לאחר שניצח בהתמודדות את רבי אברהם בנימין קלוגר שנתמך על ידי החסידים, ואת רבי יצחק חיות בנו של רבי צבי הירש חיות. החסידים בעיר לא קיבלו את בחירתו, בשל התלמוד תורה הכללי שייסד בקרקוב למורת רוחם של החסידים שם, ומחלוקת קשה פרצה בעקבות כך. בתשרי תרמ"א הגיע רבי חיים לייבוש לז'ולקייב, ובבואו נערכו הפגנות נגדו שהצריכו את התערבות המשטרה המקומית. בחירתו אושרה לבסוף על ידי הרשויות המקומיות הודות לתמיכתם של ראשי הקהילה הנאורים. סמוך לבואו העביר רבי חיים לייבוש מתפקידם את שלושת השוחטים של העיר שפעלו כל העת כנגד בחירתו וניסו להפוך את הגלגל לטובתו של המתחרה רבי אברהם בנימין קלוגר, והביא מעיר אחרת שוחט חילופי. דבר זה עורר סערה גדולה והקים עליו את זעמם של חסידי בעלז, ובעיתון החרדי בגליציה קול מחזיקי הדת שהיה נתון להשפעת חסידות בעלז, אף פורסם מאמר חריף כנגדו בשל כך.
ביוגרפיה > ברבנות קרקוב

בחורף תרמ"ה עזב רבי חיים לייבוש את ז'ולקייב וחזר לקרקוב על מנת להתמודד על משרת הרבנות בעיר שהתפנתה לאחר פטירתו של רבי שמעון סופר באדר תרמ"ג. החסידים התנגדו למינויו עקב פרשת התלמוד תורה, ותמכו ברבי עקיבא קורניצר חתנו של רבי שמעון כרב העיר, ורבי חיים לייבוש מונה בשנת תרמ"ח לתפקיד ממלא מקום הרב בלבד, לצד רבי עקיבא קורניצר חתנו של הרב המנוח שמונה על ידי החסידים. בקיץ תרנ"ט היה לרב הרשמי של הקהילה.
נודע בעסקנותו ובפעליו לטובת הקהילה, ופעמיים אף הוזמן לראיון אצל הקיסר פרנץ יוזף. כמו כן השתדל רבות לטובת פליטי הפוגרומים ברוסיה של שנת תרס"ג. והביע אהדה גם לחובבי ציון.
בחודש אב תרס"ג יזם רבי אהרן מנדל כהן מקהיר כינוס אספה עולמית של רבנים בקרקוב במטרה ליצור מוסד רבנות עולמי (עוד קודם לכן ניסה הרב כהן לחדש את הסמיכה). רבי חיים לייבוש התנגד לכינוס האספה עקב חששו משינויים ותיקונים בדת שהיא עלולה להכריז עליהם. הוא שלח מכתב לרב כהן שיבטל את האספה ואיים כי ישלח מכתבים לרבני גליציה שיחרימו את האספה. לאחר לחצים רבים ולאור הופעתה של משלחת רבנים ממצרים בראשותו של הרב כהן, ניאות לבסוף לקיום האספה, בתנאי שלא ידונו בה בענייני הלכה או על הציונות, ובתנאי שהוא יעמוד בראשה, וינהל את האסיפות בפועל, מתוקף מעמדו כמרא דאתרא.
האספה נחשבה על ידי המארגנים ככישלון, ומלבד שבועה אותה הקריאו הרבנים על שקריות עלילת הדם היא התפזרה ללא תוצאות. מאוחר יותר הואשם רבי חיים לייבוש כי השתמש במעמדו כיושב ראש האספה בכדי לחבל בהצלחתה, עקב חששו מתיקונים בדת שהיא עלולה להכריז עליהם.
ביוגרפיה > פטירתו

בשנתו האחרונה לקה במחלת לב, נפטר מדלקת ריאות במוצאי שבת י"ב בכסלו תרס"ה בשעה 3.00 לפנות בוקר, אבל כללי הוכרז בקרקוב וגם התיאטרון העירוני שבת לרגל המאורע, עיריית קרקוב הציעה להדליק לכבודו את פנסי הרחובות, אך הבקשה נדחתה על ידי דייני העיר עקב האיסור של הליכה בחוקות הגוים.
ביום שני נערכה הלווייתו בהשתתפות רבבות, הספידוהו אחיו רבי פנחס מברדשין ובניו הרבנים, וכן רבנים נוספים, ביניהם: רבי אברהם מנדל שטיינברג ורבי שמואל פירר. ההספדים נמשכו עד השעה 17.00 אחה"צ. נקבר בבית הקברות החדש בקרקוב.
113 שנה אחרי פטירתו - בי"ב בכסלו תשע"ח חודשה מצבתו על ידי אגודת אהלי צדיקים.
אשתו צפורה שימשה במשך כ-50 שנה כאם בית היתומים בקרקוב, נפטרה בל' בכסלו תרפ"ח.
ביוגרפיה > פולמוס העירוב

בשנת תרמ"ח הדפיס רבי חיים לייבוש את ספרו "תקון עירובין" במגמה להתיר את הטלטול בשבת בקרקוב, על אף שעמודי העירוב הוסרו, בהסתמך על נהר הוויסלה הזורם במרכז העיר, וכן על גדרות וצורות הפתח ועל היתר דומה שנערך בוורשה. כנגד ההיתר יצא בחריפות רבה רבי מנחם מנדל קרנגל, תלמיד חכם וביבליוגרף בעל שם מקרקוב, שהדפיס ספר נגדי בשנת תרנ"ב בשם "תורת עירובין". רבי חיים לייבוש הדפיס בתגובה קונטרס בשם "מודעה רבה", והרב קרנגל חזר והדפיס תגובה נגדית בשם "ביטול מודעה".
בדעתו של רבי חיים לייבוש תמכו: סבו רבי משולם ישכר הורוביץ מסטניסלב, אביו רבי שאול הורוביץ מטיסמניץ, רבי חיים אלעזר וקס, ודייני העיר, רבי חיים נתן דמביצר, רבי יוסף לדרברגר, ורבי קלונימוס גוטווירטה. בדעתו של הרב קרנגל תמכו רבי עקיבא קורניצר, ורבנים נוספים ביניהם: רבי יצחק שמלקיס, רבי יחזקאל שרגא הלברשטאם, רבי שלום מרדכי שבדרון, רבי יצחק אלחנן ספקטור, רבי רבי ישראל איסר שפירא, ורבי יעקב וידנפלד שלא הסכים לפרסם את דעתו לאיסור כנגד דעתו של רבו מנוער רבי משולם ישכר הורוביץ.
ספריו

זיכרון משה - הספד על משה מונטיפיורי, קרקוב תרמ"ה.
תקון עירובין - על תקנת העירוב לקראקא, קרקוב תרמ"ח.
עין דמעה - הספד על פטירת סבו ורבו - רבי משולם ישכר הורוביץ (כולל שני הספדים נוספים מאביו רבי שאול, ומאחיו רבי פנחס), קרקוב תרמ"ח.
מודעה רבה - תגובה לספרו של רבי קרנגל על איסור העירוב.
קול נהי - קינה על מותו של רודולף, נסיך הכתר של אוסטריה, קרקוב תרמ"ט.
חיי אריה - שו"ת ודרשות, שני חלקים, קרקוב תר"נ.
עזרת נדחים - קורא להצלתם של עשרות ילדים יהודים אסופים ושתוקים שהועברו למוסד וקיים חשש להמרת דתם, ודן בהיתרם. פודגורזה תרס"ד.
תלמידיו

הרב משה שמואל בלייכר, ראב"ד קרקוב אחרי מלחמת העולם הראשונה.
רבי אהרן לוין הוסמך על ידו להוראה.
משפחתו

אחיו רבי פנחס הורוביץ - רבה של בראדשין (תרכ"ה-תר"פ), בסוף ימיו התגורר בקרקוב. בימי אספת הרבנים סייע לאחיו רבי חיים לייבוש.
אחותו אסתר נישאה ליצחק נתן נטע מיכלזון, אחיו של רבי צבי יחזקאל מיכלזון.
גיסו חתן חמיו - רבי שמואל נתנזון - רבה של פודקאמין (תר"ה-תרע"ו)
גיסו חתן חמיו - רבי ברוך מנחם מנדל וולף מבוכניה (נפטר תרע"ו), מחסידי סדיגורה, רב ותלמיד חכם, נשיא תנועת מחזיקי הדת בעירו.
משפחתו > צאצאיו

בנו רבי אלעזר משה - התגורר בקרקוב - חתן רבי מרדכי צבי בן רבי אברהם ינר, מחבר הספר "טוב עין", יחד עם אחיו רבי מיכאל הוציא לאור את הספר "הלכות קטנות" בתוספת הגהות, נספה בשואה.
בנו רבי מיכאל - התגורר בקרקוב (ה'תר"ל–ט' בכסלו ה'ת"ש), מחבר הספר "עבודת הלוים" על חמש מגילות, בשנת תרנ"ז הוציא לאור יחד עם אחיו רבי אלעזר משה, את הספר "הלכות קטנות" לרבי יעקב חאגיז בתוספת הגהותיו.
בנו רבי צבי הירש - רבה של דרזדן התפרסם כביבליוגרף וכחוקר היסטוריה של הרבנות.
בתו רעלא נישאה לרבי קלמן ברגלס מבוכניה.
בנו רבי חיים אריה לייבוש - מתלמידי ישיבת חכמי לובלין וממקורבי ראש הישיבה רבי מאיר שפירא, אחרי פטירת רבו היה לאחד מראשי ועד התלמידים. נשא את אלטע בת רבי שבתי רפפורט מפינטשוב. נספה בשואה.
הערות שוליים

↑  חתנו של רבי משה יעקב הוכגלרנטר מקרקוב, בנו של רבי חיים הוכגלרנטר בן רבי יוסף הוכגלרנטר מזמושץ'. הקים בית מדרש בקרקוב שנקרא על שמו. נפטר בשנת תר"נ.
↑  קראקא - ספר קהילה, ירושלים  תשי"ט, באתר אוצר החכמה (צפייה חופשית – מותנית ברישום).
↑  על שני תנאיו אלו אמר אז רבי חיים לייבוש כפרפרזה את הפסוק "כי מציון תצא תורה" (שמואל הכהן שפירא, אספת הרבנים בקראקא, דראהאביטש תרס"ג, עמ' 4, באתר אוצר החכמה).
↑  ראו: רבי אהרן מנדל כהן, כנסת הגדולה, חלק ב', אלכסנדריה תרס"ג-תרס"ד, עמ' ח'–ע"ה, באתר אוצר החכמה.
↑  רבי חיים לייבוש הורוביץ באתר אידישע וועלט.
↑  רבי מנחם מנדל קרנגל, ביטול מודעה, בתוך: "תורת עירובין", קרקוב תרנ"ב, עמ' כ"ג, באתר אוצר החכמה (צפייה חופשית – מותנית ברישום).
1 2 3 4  תקון עירובין, קרקוב תרמ"ח, באתר אוצר החכמה (צפייה חופשית – מותנית ברישום).
1 2 3 4 5 6 7  רבי מנחם מנדל קרנגל, תורת ערוב - שו"ת הגאונים, בתוך: תורת עירובין, קרקוב תרנ"ב, עמ' 54 ואילך, באתר אוצר החכמה (צפייה חופשית – מותנית ברישום).
| --- | --- |
בקרת זהויות :  NLI: 987007305110605171  PLWABN: 9811342458005606  ISNI: 0000 0001 0777 3119  LCCN: nr93013441  NTA: 299314782  VIAF: 12177849   WorldCat (עם VIAF): 12177849
ים של דמעות (שיר של נותי ליברמן)

ערך זה עוסק בשיר של נותי ליברמן. אם התכוונתם למשמעות אחרת, ראו .
| --- | --- |

 סינגל בביצוע נותי ליברמן
 יצא לאור:  1 בינואר 2023
 פורמט:  הזרמת מדיה • הורדת מוזיקה
 סוגה:  רוק יהודי
 שפה:  עברית
 אורך:  3:05
 כתיבה:  נותי ליברמן
 לחן:  נותי ליברמן
 הפקה:  יענקי כהן
"ים של דמעות" הוא הסינגל הראשון שהוקלט על ידי הזמר-יוצר הישראלי נותי ליברמן. השיר יצא לאור ב-1 בינואר 2023.
רקע וכתיבה

השיר נכתב והולחן על ידי ליברמן והופק על ידי יענקי כהן.
השיר מגולל את מערכת היחסים של ליברמן עם הוריו.
את השיר הזה התיישבתי לכתוב מספר ימים אחרי שקיבלתי פלש פנימי, בו ראיתי והרגשתי את האהבה המיוחדת השוררת ביני לבין ההורים שלי, גם אם הם לא תמיד מחבקים ומראים את האהבה פיזית.
הבנתי שלפעמים ההערות וחוסר ההסכמה, זה חלק מהאהבה של הורה לילד, ואז התחלתי לחשוב על כמה השקעה זה ילד, הם בסך הכל רוצים שאהיה ילד טוב, שאהיה מאושר, שאצליח ושהכישרונות שלי ייצאו החוצה.
וידאו קליפ

הווידאו קליפ לשיר בוים על ידי שרולי ברונכר. בקליפ צולם ליברמן יחד עם אביו והוא מתאר את תחושת הכרת הטוב של בן לאביו.
הצלחה

השיר זכה להצלחה רבה ונכנס לפלייליסט השבועי של תחנות הרדיו החרדיות, ואף לפלייליסט של תחנת גלגלצ. בנוסף, הסינגל זכה במקום השני בקטגוריית "שיר השנה" במצעדי המוזיקה של כיכר השבת ושל המחדש, ובמקום הרביעי במצעד של רדיו קול פליי, ושל רדיו קול ברמה.
מונה הצפיות של הקליפ באתר יוטיוב עומד על מיליון, נכון לאוקטובר 2024.
מיקומי שיא

|   ‏‏‏  מצעדים שבועיים (2023)> מדינה |   ‏‏‏  מצעדים שבועיים (2023)> מצעד |   ‏‏‏  מצעדים שבועיים (2023)> מיקום שיא |   ‏‏‏  מצעדים שבועיים (2023)>  |
| --- | --- | --- | --- |
|  ישראל | המצעד הרשמי של גלגלצ | 8 |  |
|  ישראל | המצעד של קול פליי | 1 |  |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ישראל | המצעד השנתי של רדיו קול ברמה | 4 |  |
|  ישראל | מצעד המוזיקה היהודית השנתי של קול פליי | 4 |  |
|  ישראל | המצעד השנתי של כיכר השבת | 2 |  |
|  ישראל | המצעד השנתי של המחדש | 2 |  |
הערות שוליים

1 2    חנני בלייך, ‏הזמר החרדי שכתב שיר אישי להורים שלו וכבש את גלגלצ, בעיתון מקור ראשון, 11 בספטמבר 2023
↑  נתנאל לייפר, ‏הצבעתם וקבעתם: אלו אנשי השנה במוזיקה לשנת תשפ"ג | המצעד של 'כיכר השבת', באתר כיכר השבת, 1 באוקטובר 2023;
גולשי 'המחדש' קבעו: אלו אנשי השנה במוזיקה היהודית, באתר המחדש, ‏3 באוקטובר 2023;
תוצאות המצעד השנתי של קול פליי לשנת תשפ"ג, באתר קול פליי, ‏5 באוקטובר 2023;
המצעד השנתי הגדול לשנת תשפ״ג - התוצאת שאתם בחרתם, באתר קול ברמה, ‏4 באוקטובר 2023
↑   נותי ליברמן - ים של דמעות | Nussi Liberman (Prod. By Yanky), סרטון בערוץ "נותי ליברמן | Nussi Liberman", באתר יוטיוב (אורך: 03:06)
| --- | --- |
בקרת זהויות :  MusicBrainz release group: edbc51dd-a0a8-4117-909c-8e9915f6fe18
Golden Child

"Golden Child" (בעברית: "ילד זהב") הוא סינגל שהוקלט על ידי הראפר האמריקאי ליל דורק. הוא יצא לאור ב-10 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל רביעי מתוך האלבום 7220.
רקע וכתיבה

השיר נכתב על ידי דורק, טים גומרינגר, קווין גומרינגר, כריסטיאן וארד, כריסטופר פרסון ויוראס נלסון והופק על ידי Cubeatz, היטמאקה, YC, ריל רד. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.5 מיליון השמעות.
וידאו קליפ

הווידאו קליפ הרשמי פורסם ב-10 במרץ 2022, ביום צאת השיר. הוא בוים על ידי ג'רי הפקות. בקליפ, דורק מבלה עם אמנים החתומים בחברת התקליטים שלו, אונלי דה פאמילי. נכון לאוגוסט 2022 עומד מונה הצפיות של הקליפ על למעלה מ-13 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 72 |  |
|  ארצות הברית | בילבורד הוט 100 | 34 |  |
|  ארצות הברית | מצעד שירי ה-R&B/היפ-הופ | 12 |  |
|  קנדה | קנדה הוט 100 | 90 |  |
הערות שוליים

↑  Rose, Jordan (10 במרץ 2022). "Lil Durk Drops Video for New Song "Golden Child," Shares '7220' Tracklist". Complex. נבדק ב-10 במרץ 2022. {{cite web}}:  (עזרה)
↑  Zidel, Alex (10 במרץ 2022). "Lil Durk Releases New Single "Golden Child" From Upcoming Album "7220"". HotNewHipHop. נבדק ב-10 במרץ 2022. {{cite web}}:  (עזרה)
↑  Cummings-Grady, Mackenzie (10 במרץ 2022). "Lil Durk Announces Free Bitcoin To Celebrate '7220' Album & Drops 'Golden Child' Video". HipHopDX. נבדק ב-10 במרץ 2022. {{cite web}}:  (עזרה)
Computer Murderers

"Computer Murderers" (בעברית: "רוצחי מחשבים") הוא סינגל שהוקלט על ידי הראפר האמריקאי ליל דורק. הוא יצא לאור ב-18 במרץ 2022, על ידי חברות התקליטים אונלי דה פאמילי, אלאמו וסוני מיוזיק אנטרטיינמנט, כסינגל חמישי מתוך האלבום 7220.
רקע

"Computer Murderers" נחשבת לרצועת הבונוס היחידה של 7220. את השיר כתבו דורק, טרנטון טרנר ומרקוס סרבאנטס, והפיקו טאץ' אוף טרנט וטרילבאנס. לושה ימים לפני יציאתו פרסם צילום מסך מהאודיו של השיר והעלה אותו לאינסטגרם. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות.
וידאו קליפ

הווידאו קליפ הרשמי, בבימוי של ג'רי הפקות, פורסם לראשונה ב-18 במרץ, לצד הוצאת השיר. הוא מציג את דורק על ערימה גדולה שעשויה ממוזמנים, בד בבד לחגיגותיו בפנטהאוז בניו יורק. נכון לאוגוסט 2022 עומד מונה הצפיות של הקליפ על למעלה מ-17 מיליון צפיות.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ארצות הברית | בילבורד הוט 100 | 61 |  |
|  ארצות הברית | מצעד שירי ה-R&B/היפ-הופ | 16 |  |
הערות שוליים

↑  Elibert, Mark (15 במרץ 2022). "Lil Durk Teases 'Computer Murders' Diss Track: 'N-ggas Pissed Me Off Again'". HipHopDX. נבדק ב-18 במרץ 2022. {{cite web}}:  (עזרה)
↑  "Lil Durk Unleashes New Song 'Computer Murderers'". Rap-Up. 18 במרץ 2022. נבדק ב-18 במרץ 2022. {{cite web}}:  (עזרה)
↑  Powell, Jon (18 במרץ 2022). "Lil Durk delivers new video for "Computer Murders"". Revolt. נבדק ב-18 במרץ 2022. {{cite web}}:  (עזרה)
שאנז אליזה (שיר)

| --- | --- |

ז'ו דסאן שביצע את הגרסה הצרפתית המקורית של השיר
 שיר בביצוע ז'ו דסאן
 יצא לאור:  באנגלית: 1968 בצרפתית: 1969
 שפה:  צרפתית אנגלית
 אורך:  2:40 דקות
 כתיבה:  באנגלית: מייקל דייגן בצרפתית: פייר דלנואה
 לחן:  מייקל ווילשאו
 עיבוד:  פייר דלנואה 
 
שאנז אליזה (בצרפתית: Les Champs-Élysées) הוא שנסון בצרפתית מ-1969 ששר, במקור, הזמר ז'ו דסאן. השיר מוקדש לשדרות שאנז אליזה המהוות את אחד הרחובות המרכזיים בפריז והמפורסם ביניהם.
ההיסטוריה של השיר

השיר נכתב במקור באנגלית ונקרא "דרך ווטרלו" (Waterloo Road). השיר נכתב על ידי מייקל דייגן (Michael Deighan) והולחן על ידי מייקל וילשאו (Michael Wilshaw) והיה הסינגל הרביעי שבוצע על ידי להקת "ג'ייסון קרסט" (אנ'). להקה זו פעלה באנגליה בשנים 1969-1967 במחוז קנט והקליטה חמישה סינגלים לפני שהתפרקה.
ב-1969 כתב הפזמונאי פייר דלנואה מילים בצרפתית למנגינה המקורית. השיר נמסר לזמר ז'ו דסאן שהקליט אותו כצד ב' על סינגל 45 סל"ד.
מילות השיר מוקדשות שדרות שאנז אליזה שבתקופת יציאת השיר היה הרחוב המפורסם ביותר בפריז ואחד ממוקדי האופנה של העולם.
הסינגל טיפס למקום השני בדירוג הסינגלים של צרפת ומכר כ-500,000 עותקים. כמו כן הגיע לצמרת דירוג הסינגלים במדינות נוספות (מקום 4 בבלגיה, מקום 5 במצעד השווייצרי, מקום 11 במצעד 40 הסינגלים ההולנדיים, מקום 16 במצעד 100 הסינגלים ההולנדיים, מקום 31 במצעד הסינגלים בגרמניה ועוד).
ביצועים

בנוסף לצרפתית ביצע דסאן את השיר גם באנגלית, איטלקית, גרמנית ויפנית כשגם ז'אן-קלוד פסקל ביצע את השיר בגרמנית.
השיר צבר פופולריות ברחבי העולם ובוצע על ידי זמרים והרכבים מוזיקליים שונים. כך למשל ביצעו את השיר תזמורתם של ז'ורז' ז'ובין (צר') וריימון לפברה (צר'), תזמורת NOFX (צר') (בסגנון פאנק) (1997), גארו (2009), הלן סגרה (צר') (2013), זאז (2014), ג'ונגקוק (מלהקת BTS) (2019) ועוד.
ב-2018, במסגרת מונדיאל 2018, פורסמה גרסה חדשה לשיר שהוקדשה לשחקן נבחרת הכדורגל הצרפתית אנגולו קאנטה.
השיר נוגן בסרט רכבת לדארג'ילינג מ-2007.
מבנה השיר

השיר מורכב משלושה בתים וביניהם פזמון חוזר המושר על ידי מקהלה כשבסיום השיר מופיע הפזמון החוזר שלוש פעמים.
בתי השיר משקפים תהליך היכרות והתאהבות של זוג בשדרות שאנז אליזה. בבית הראשון מוזכרת הפגישה הראשונה ”הלכתי בשדרה, לב פתוח אל הלא נודע, רציתי להגיד "שלום" לכל אחד וזו היית את”. בבית השני הקשר מתהדק ”אז ליוויתי אותך, שרנו, רקדנו ואפילו לא חשבנו להתנשק”. בבית השלישי כבר מצוין שהזוג שרק אתמול הכיר הפך לזוג אוהבים ”אתמול בלילה שני זרים והבוקר בשדרה שני מאהבים המומים...שיר אהבה”. הפזמון הוא זה שמשייך את סיפור האהבה הזה לשדרה ”בשאנז אליזה, בשאנז אליזה, בשמש, בגשם, בצהריים או בחצות, יש כל מה שאתה רוצה בשאנז אליזה”.
השם המפורש "שאנז אליזה" מופיע בשיר רק בפזמון החוזר (15 פעם). יחד עם זאת בבית השני ישנה התייחסות לשם הרחוב על ידי אזכור שני אתרים ידועים המצויים בשני קצותיו: כיכר הקונקורד וכיכר האטואל (”...מהאטואל לקונקורד...”)
ביאורים

↑  צד א' היה השיר "לה שמין דה פאפא" (צר')
↑  במהלך קונצרט שהתקיים בסטאד דה פראנס
הערות שוליים

↑  דירוג הסינגלים בצרפת, באתר top-france.fr
↑  היקף מכירות של השיר "שאנז אליזה", באתר top-france.fr
↑  דירוג הסינגלים בבלגיה, באתר ultratop.be
↑  דירוג הסינגלים בשווייץ, באתר swisscharts.com
↑  דירוג מצעד 40 הסינגלים בהולנד, באתר top40.nl
↑  דירוג מצעד 100 הסינגלים בהולנד, באתר dutchcharts.nl
↑  דירוג הסינגלים בגרמניה, באתר offiziellecharts.de
↑  "שאנז אליזה" על ידי NOFX, באתר arte.tv
↑  ביצוע השיר "שאנז אליזה" על ידי גארו, באתר lapresse.ca
↑  הביצוע של הלן סגרה ל"שאנז אליזה, באתר lefigaro.fr
↑  ביצוע של זאז ל"שאנז אליזה", באתר francetvinfo.fr
↑  השיר "שאנז אליזה" בסרט " רכבת לדארג'ילינג", באתר lexpress.fr
| --- | --- |
בקרת זהויות :  BnF: cb14794920v (data)  MusicBrainz work: 07fad918-e68c-333c-a602-7791c21897d3
Pissed Me Off

"Pissed Me Off" (בעברית: "עצבן אותי") הוא סינגל שהוקלט על ידי הראפר האמריקאי ליל דורק. הוא יצא לאור ב-15 באוקטובר 2021, על ידי חברת התקליטים אלאמו, כסינגל ראשון מתוך 7220.
רקע וכתיבה

השיר נכתב על ידי דורק ומתיו מנואל, שגם הפיק אותו. ג'סיקה מקיני מ-Complex Networks תיאה את השיר כ"חזק ואגרסיבי". דוק מתחיל את השיר במחווה לאחיו המנוח ד-ת'אג. בפסוקית מזכיר את הפלישה לביתו ביולי 2021, בו נאלץ לירות בנשק לעבר הפולשים כדי להגן על חברתו. הוא גם הזכיר את קינג וון, חברו הקרוב שנהרג בנובמבר 2020.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-33.8 מיליון השמעות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 67 |  |
|  ארצות הברית | בילבורד הוט 100 | 39 |  |
|  ארצות הברית | מצעד שירי ה-R&B/היפ-הופ | 10 |  |
|  קנדה | קנדה הוט 100 | 63 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  Marie, Erika (2021-10-15). "Lil Durk Spits Bars About Recent Home Invasion On "Pissed Me Off" Single". HotNewHipHop (באנגלית).
↑  Okon, Wongo (2021-10-15). "Lil Durk's 'Pissed Me Off' Addresses Recent Dark Moments In His Life". Uproxx (באנגלית אמריקאית).
מגדלים (שיר של נס וסטילה)

"מגדלים" הוא שיר של הצמד המוזיקלי הישראלי נס וסטילה, אשר יצא לאור ב-14 ביולי 2024. הוא נכתב על ידי הצמד יחד עם צמד היוצרים דולי ופן, שהפיקו את השיר יחד עם סטילה, ומתן חובי.
רקע וכתיבה

השיר הוא בלדת היפ הופ העוסקת במערכת יחסים המלווה בקשיים וסיבוכים. בהודעה משותפת של הצמד, נאמר על השיר כי הוא נוצר בפגישה עם צמד היוצרים דולי ופן מספר ימים לאחר ששודר מערכון בתוכנית הסאטירה "ארץ נהדרת" הכולל את דמויותם של נס וסטילה, בה הם החלו "לנגן ולמלמל שטויות", ללא מטרה ליצור שיר, ולדברם "איכשהו הדבר הראשון שנזרק למיקרופון היה הפזמון" והם הבינו כי הם הולכים ליצור שיר העוסק במערכת יחסים רעילה. הצמד הוסיף כי השיר "כולל גם קצת מהסיפור שלנו בעבר".
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | היטליסט | 2 |  |
|  ישראל | המצעד הרשמי של גלגלצ | 1 |  |
|  ישראל | העשירייה | 3 |  |
|   ‏‏‏  מצעדי סוף שנה (התשפ"ד)> מדינה |   ‏‏‏  מצעדי סוף שנה (התשפ"ד)> מצעד |   ‏‏‏  מצעדי סוף שנה (התשפ"ד)> מיקום שיא |   ‏‏‏  מצעדי סוף שנה (התשפ"ד)>  |
| --- | --- | --- | --- |
|  ישראל | גלגלצ | 19 |  |
|  ישראל | רדיו דרום | 31 |  |
הערות שוליים

1 2  גיל משעלי, ‏נס וסטילה משחררים שיר חדש שנוגע בזוגיות ביניהם: "מה שהיה בעבר הוא רק שלנו", באתר ‏מאקו‏, 14 ביולי 2024
↑   בן שלו, גם בשירים החדשים של נס וסטילה ושל איתי לוי כולם משקרים ובוגדים, באתר הארץ, 20 ביולי 2024
↑  דור מאיר מועלם, ‏אושר כהן ונועה קירל במקום הראשון. ישחזרו את הקיץ הקודם של אושר?, באתר ‏מאקו‏, 8 באוגוסט 2024
| --- | --- |
בקרת זהויות :  MusicBrainz release group: 0f03ab53-6a44-43e5-b885-d3dd8b0e1cd8  MusicBrainz work: 5ad3257c-55f2-4193-b6d5-ca9e9bf14309
שתי גיטרות

| --- | --- |
 סינגל בביצוע אבי טולדנו
 מתוך האלבום לה בוהם
 יצא לאור:  1978
 סוגה:  שאנסון, שיר צועני
 שפה:  עברית
 כתיבה:  דודו טופז
 לחן:  איוון וסילייב
 
"שתי גיטרות" (במקור: "Цыганская венгерка"; "הונגרייה צוענית'") הוא שיר שכתב המשורר הרוסי אפולון אלכסנדרוביץ' גריגורייב באמצע המאה ה-19 ללחן עממי רוסי-צועני ועובד בידי המלחין איוון וסילייב.

השיר התפרסם בביצועו של הזמר הצרפתי, שארל אזנבור בשנות ה-60.

את הגרסה העברית "שתי גיטרות" כתב דודו טופז בשנת 1978, על בסיס גרסתו של אזנבור, עבור הזמר אבי טולדנו שערך את המופע משירי שארל אזנבור, "לה בוהם".
רקע

במאה ה-19 ברוסיה כל מסעדה מכובדת התהדרה בלהקה של זמרים ורקדנים צוענים, וכמעט על בסיס יומי הגיע קהל להאזין להופעותיהם. המפורסמת ביותר מבין אותן להקות הייתה המקהלה של איוון וסילייב. חברו, הסופר-משורר אפולון גריגורייב, נכח בהופעותיהם לעיתים קרובות מאוד, ומאחר שהתרשם מהשירה ומליווי הגיטרה, כתב על כך שיר.

הוא קרא לשיר "Tzyganskaya Vengerka" ("הונגרייה צוענית"). הוא הראה את השיר לוסילייב, שכתב לו את העיבוד המוזיקלי.{{ש))
השיר עצמו פורסם לראשונה בשנת 1857, בכתב העת "Syn Otechestva" (בן המולדת) בסנקט פטרבורג.

מבצעי השיר היו ממציאים מילים משלהם לשיר, שהיו לעיתים קרובות גסות רוח. עקב כך, השיר לא היה נפוץ בברית המועצות, שכן הצנזורה דאגה למוסריותו של האזרח. המצב השתנה לאחר שהזמר המפורסם, ולדימיר ויסוצקי חיבר מילים משלו למנגינת שיר והפך אותה למפורסמת.
ביצועים וגרסאות כיסוי בעברית

אבי טולדנו – מתוך האלבום "לה בוהם" (1978)
דורון מזר - מתוך אלבום השדרים "שתי גיטרות" (1993)
ניצה טרמין - מתוך האלבום "אהבה צוענית" (2004)
ביצועים וגרסאות כיסוי בשפות זרות

שארל אזנבור, גרסה בצרפתית, Les Deux Guitares" (1960)"
ולדימיר ויסוצקי - "моя цыганская" "הצועני שלי" (1968)
דוד עשת - גרסה ביידיש, מתוך האלבום "שירים אסורים" (1972)
איוואן רברוף - גרסה ברוסית, מתוך האלבום "הלהיטים הגדולים" (1990)
הלמוט לוטי - גרסה באנגלית, מתוך האלבום "מרוסיה באהבה" (2004)
ביצועים אינסטרומטליים

The Mustangs - Live at the Sunhouse (song: Two Guitars), סרטון  באתר יוטיוב (אורך: 02:15)
Les deux guitares, סרטון בערוץ "Opa Tsupa - Topic", באתר יוטיוב (אורך: 05:44)
Two Guitars, סרטון בערוץ "Francis Goya - Topic", באתר יוטיוב (אורך: 02:37)